ՏԵՂԵԿԱՆՔ - ՀԻՄՆԱՎՈՐՈՒՄ
 ՍԻՄՈՆՅԱՆ ԿՐԹԱԿԱՆ ՀԻՄՆԱԴՐԱՄԻՆ ԱՆՀԱՏՈՒՅՑ ՕԳՏԱԳՈՐԾՄԱՄԲ ՏԱՐԱԾՔ ՏՐԱՄԱԴՐԵԼՈՒ ՎԵՐԱԲԵՐՅԱԼ 
Թալին համայնքի ավագանու քննարկմանը ներկայացվող  որոշման նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետով  սահմանված  կարգավորումների համատեքստում, հիմք ընդունելով Սիմոնյան կրթական հիմնադրամի տնօրենի 01․06․2026 թվականի դիմումը և համայնքի ղեկավարի առաջարկությունը։
Իրավական ակտի ընդունման նպատակը և կարգավորման անհրաժեշտությունը.	
Նախագծով  նախատեսվում է համայնքի սեփականություն հանդիսացող Թալին համայնքի Թալին քաղաքում գտնվող, համայնքի սեփականություն հանդիսացող, ք․ Թալին Մ․ Հարությունյան փողոց 11/1 հասցեում գտնվող, 0,0184 հա մակերեսով բնակավայրերի նպատակային նշանակության, հասարակական կառուցապատման գործառնական նշանակության հողամասը, անժամկետ, անհատույց օգտագործման իրավունքով «Թումոն տուփի մեջ» ծրագրի իրականացման նպատակով, տրամադրել Սիմոնյան կրթական հիմնադրամին։  
Ելնելով վերոգրյալից, համայնքի ավագանու քննարկմանն է ներկայացվում Սիմոնյան կրթական հիմնադրամին անհատույց օգտագործմամբ տարածք տրամադրելու վերաբերյալ ավագանու որոշման նախագիծը։ 
Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.	
Ավագանու որոշման նախագծի ընդունումն առաջացնում է համայնքի ղեկավարի կողմից   այլ  իրավական ակտերի ընդունման  անհրաժեշտություն։
Իրավական ակտի ընդունման կապակցությամբ  բյուջեում եկամուտների և ծախսերի ավելացման կամ նվազեցման մասին.	
Ավագանու որոշման նախագծի ընդունման կապակցությամբ համայնքի բյուջեում եկամուտների և ծախսերի ավելացում կամ նվազեցում չի նախատեսվում։
Նախագծով առաջարկվող կարգավորումների բնույթն ու նպատակը.	
Նախագիծը կրում է անհատական  բնույթ, քանի որ  պարունակում է վարքագծի կանոն կամ առաջացնում է փաստական հետևանքներ և վերաբերում է միայն դրանում անհատապես նշված անձին։ 
Իրավական ակտի կիրառման դեպքում ակնկալվող արդյունքը.	
Նախագծի ընդունման արդյունքում ակնկալվում է համայնքում իրականացնել  «Թումոն տուփի մեջ» ծրագիրը։	

